b'\n_START_ARTICLE_\nCagayan de Oro\n_START_SECTION_\nMga Wika\n_START_PARAGRAPH_\nAng Cebuano ang sinasalitang wika sa lungsod, dahil sa pagdagsa ng mga mananalitang Cebuano mula sa Kabisayaan. Pangunahing ginagamit ang Ingles sa kalakalan at edukasyon. Karamihan sa mga naninirahan sa lungsod ay bihasa sa Filipino at Cebuano, Hiligaynon, Waray at Maranao.\n_START_SECTION_\nKultura at Sining\n_START_PARAGRAPH_\nMaraming mga tanyag na pagdiriwang sa lungsod. Bawat barangay o baryo ay may kanya-kanyang mga pista na nagdiriwang nang kani-kanilang mga santong patron._NEWLINE_Ang Kagay-an Festival, ay isang malaking pista na ipinagdiriwang sa Cagayan de Oro. Ipinagdiriwang nito ang kanilang patrong santo na si San Agustin ng Hippo, na ginaganap tuwing buwan ng Agosto. Ang salitang "Kagay-an" ay nangangahulugang "ilog" sa tagalog._NEWLINE_Ang Charter Day ay isang pagdiriwang sa lungsod, kung saan ipinagdiriwang ang pagiging lungsod ng Cagayan de Oro noong Hunyo 15, 1950.\n_START_SECTION_\nPamahalaan\n_START_PARAGRAPH_\nBinubuo ang pamahalaan ng lungsod ng isang alkalde, bise alkalde, dalawang kinatawan sa mababang kapulungan, labing-anim na konsehal para sa Sangguniang Panglungsod, at isang kinatawan para sa Sanggunian Kabataan (SK). Ang bawat opisyal ay inihahalal para sa tatlong taong termino.\n_START_SECTION_\nMga Barangay at Distritong Pangkinatawan\n_START_PARAGRAPH_\nAng Lungsod ng Cagayan de Oro ay nahahati sa 80 na mga barangay. Nahahati ang mga ito sa dalawang distritong pangkinatawan, 24 na barangay ay nasa Unang Distrito (Kanluran) at 56 na barangany sa Ikalawang Distrito (Silangan), na ang ilog ng Cagayan ang nagsisilbing natural na hangganan. Ang lungsod ay may 57 barangay na urban at 23 barangay na rural.'